### 4.     Udpegning af nyt medlem og stedfortræder til Integrationsrådet

**Åbent**

Sagsnr.: 326-2017-36303       J.nr.: 15.40.00           Dokumentnr.:
326-2019-160282

**Sagstype**

Beslutning.

**Resume og sagens baggrund**

Medlem af Integrationsrådet Asger Bech har meddelt
Integrationsrådet, at han træder ud af rådet, idet han fraflytter Kalundborg
Kommune. Det er jf. integrationslovens § 42, stk. 2. Kommunalbestyrelsen, der
udpeger medlemmer og stedfortrædere til Integrationsrådet. Integrationsrådet
indstiller hermed ny kandidat som medlem af Integrationsrådet samt ny
stedfortræder til Integrationsrådet.

**Indstillinger**

Direktøren indstiller, at:

1.    Integrationsrådets
indstilling af nyt medlem godkendes

2.    Integrationsrådets
indstilling af stedfortræder godkendes.

**Behandling**

Kommunalbestyrelsen.

**Sagsfremstilling**

Asger Bech har forud for
Integrationsrådets møde den 7. marts 2019 meddelt Integrationsrådet, at han
flytter fra Kalundborg Kommune og dermed udtræder af rådet. Der skal således
indstilles en ny kandidat som medlem af Integrationsrådet.

Integrationsrådet har på møde den
6. juni 2019 besluttet at indstille Nora Rasmussen som nyt medlem af
Integrationsrådet. Nora Rasmussen repræsenterer flygtninge- og
indvandrerforeninger eller tilsvarende personer i kommunen i overensstemmelse
med Integrationsrådets forretningsorden. Rådet har på samme møde besluttet at
indstille Mehrdad Rahmian, der er selvstændig erhvervsdrivende i Kalundborg
Kommune, som stedfortræder i Integrationsrådet.

Det er Kommunalbestyrelsen, der jf. integrationslovens § 42
opretter et integrationsråd og udpeger medlemmer og stedfortrædere til
Integrationsrådet.

**Økonomiske konsekvenser**

Ingen.